30 ел элек “Камышлы хәбәрләре” газетасының беренче саны дөнья күрде

	Камышлы районында басма матбугат нигезе үткән гасырның утызынчы елларында ук салынган булган. Ул вакытта Камышлыда ике газета чыгып тора – татар телендә “Югары уңыш өчен” һәм рус телендә “Путь к коммунизму”. Район газетасы сугыш елларында да чыгуыннан туктамый, Бөек Җиңүне якынайту эшенә үз өлешен кертә. Сугыштан кайта башлаган ветераннар да үзләренең иҗат җимешләре белән бергә халыкта патриотизм хисләре тәрбияләргә булышалар.	 Камышлы районкасының җаваплы сәркатибе булып эшләгән Екатерина РЫНДИНА (МЕХНО) шуларның берсе. Ул 1958 елда сугышта күргәннәрен «Путь к коммунизму» газетасы редакциясендә эшләүче талантлы журналист Лилия Шәфигуллинага сөйләп бирә. Соңрак Лилия Шәйхулловна «Волжский комсомолец», «Волжская коммуна», «Самара сегодня» басмаларында эшләп таныла, Россиянең атказанган хезмәткәре исеменә лаек була. - Сугыш башланган көнне үк, тәүлек эчендә, редакция эше хәрби җайга салынды, - дип сөйләп китә Екатерина Мехно. - Беренче көннән үк бастыручы Зәки Гаязовны, типография җитәкчесе Александр Сальниковны, “Югары уңыш өчен” газетасының бөш мөхәррире Нәби Забировны, аның урынбасары Юнысовны, җаваплы сәркатип Сафа Әхмәтшинны, корректор Сәгыйть Әхмәт-шинны сугышка алдылар. Алар берсе дә әйләнеп кайтмадылар, Ватаныбыз өчен һәлак булдылар. Бераздан хәреф җыючылар Закир Насыйров, Анна Юина һәм бухгалтер Кәримә Сәлахетдинова сугыш утына керделәр. Хезмәткәрләр саны күзгә күренеп кимеде - тик редактор һәм секретарь гына утырып калдылар...  
	---	
Бердәмлек

	№ --- | 26.01.2021	


